**O B R A Z L O Ž E NJ E**

 **Proračuna Grada Ludbrega za 2017. godinu**

 Proračun Grada Ludbrega za 2017. god. izrađen je na temelju podataka

o izvršenju Proračuna Grada Ludbrega za razdoblje siječanj – 31.listopada

2016. godine i Uputa za izradu proračuna jedinica lokalne i područne (regionalne) samouprave za razdoblje od 2017. – 2019. god. od Ministarstva financija RH.

**I P R I H O D I**

 Prihodi Proračuna Grada Ludbrega za 2017. godinu planirani su u ukupnom iznosu od 41.524.196,00 kn od čega porezni prihodi iznose 14.530.000 kn, pomoći 11.239.996 kn, prihodi od imovine 1.268.200,00 kn, prihodi od administrativnih pristojbi i po posebnim propisima 6.245.000,00 kn, ostali prihodi 21.000,00 kn , prihodi od prodaje nefinancijske imovine (kapitalni prihodi) 4.720.000,00 kn i primici od financijske imovine i zaduživanja 3.500.000,00 kn.

|  |  |  |  |  |  |  |
| --- | --- | --- | --- | --- | --- | --- |
| Red.br. | VRSTA PRIHODA | REBALANSPLANA ZA2016. | STRUKTURA2016. | PLAN ZA2017. | STRUKTURA2017. | INDEKS2017./16. |
| 1. | POREZNI PRIHODI | 14.525.000 | 20,24 | 14.530.000 | 34,99 | 100,03 |
| 2. | POMOĆI | 42.928.251 | 59,83 | 11.239.996 | 27,07 | 26,18 |
| 3. | PRIHODI OD IMOVINE | 1.230.400 | 1,72 | 1.268.200 | 3,05 | 103,07 |
| 4. | PRIHODI OD ADMIN.PRISTOJ.I PO POSEBNIM PROPIS. | 6.390.000 | 8.91 | 6.245.000 | 15,04 | 97,73 |
| 5. | KAZNE I OSTALI PRIHODI  | 21.000 | 0,03 | 21.000 | 0,05 | 100,00 |
| 6 | PRIHODI OD PRODAJENEFINANC.IMOVINE | 4.539.915 | 6,34 | 4.720.000 | 11,37 | 103,96 |
| 7. |  PRIMICI OD FINANC. IMOVINE I ZADUŽIVA. | 2.100.000 | 2,93 | 3.500.000 | 8,43 | 166,66 |
|  |  U K U P N O: | 71.744.766 | 100,00 | 41.524.196 | 100,00 | 57,87 |

- 2 –

**1. Porezni prihodi**

 Porezni prihodi planiraju se više za 5.000,00 kuna u odnosu na rebalans 2016.godine ili za 2,70% više. U skupini poreznih prihoda povećanje prihoda u odnosu na 2016.godinu planira se od poreza na kuće za odmor za 175.000,00 kuna zbog većeg obuhvata obveznika plaćanja ovog poreza. Porez i prirez na dohodak zadržavaju se na istoj razini kao i 2016.godine, što je u skladu sa uputama Ministarstva financija RH.

 **2. Pomoći**

 U 2017. godini planiraju se ostvariti u iznosu od 11.239.996,00 kuna i to tekuće pomoći u iznosu od 1.680.000,00 kuna i kapitalne pomoći od 9.559.996,00 kuna. U odnosu na 2016.godinu to je smanjenje za 31.688.255,00 kuna. Ovakvo smanjenje planirano je iz razloga što su u 2016.godini realizirane pomoći za sanaciju deponije komunalnog otpada „Meka“ u Ludbregu.

 Tekuće pomoći u iznosu od 1.680.000,00 kuna planirane su od HZZO-a za realizaciju programa javnih radova,od Ministarstva regionalnog razvoja za povrat sredstava za realizirani projekt Medgen borza, te za održavanje sajmova i nabavku drva za ogrijev.

 Kapitalne pomoći iz županijskog proračuna planiraju se ostvariti u iznosu 1.000.000,00 kuna što predstavlja ugovornu obavezu županije za otplatu kredita za izgradnju školske sportske dvorane.

Od Ministarstva regionalnog razvoja i fondova EU planiramo sredstva u iznosu od 6.200.000,00 kuna za financiranje projekata ruralnog razvoja u iznosu od 85% investicije i to za projekt „Unapređenje kontinentalnog turizma turističkom valorizacijom povijesno-kulturne baštine Grada Ludbrega“ , izgradnju nerazvrstanih cesta i centralnog dječjeg igrališta.

Od Ministarstva gospodarstva,poduzetništva i obrta planiramo sredstva u visini od 1.259.996,00 kuna za izgradnju komunalne infrastrukture u gospodarskoj zoni .

Od Fonda za zaštitu okoliša i energetsku učinkovitost planiramo sredstva u iznosu od 1.100.000,00 za realizaciju projekta izgradnje LED rasvjete na području cijelog Grada Ludbrega.

- 3 -

**3. Prihodi od imovine**

 Planiraju se ostvariti za 3,07% više nego u 2016. godini ili za 37.800,00 kn više.

**4. Prihodi od administrativnih pristojbi i po posebnim propisima**

 Prihodi od administrativnih pristojbi i po posebnim propisima planiraju se ostvariti za 2,27 % manje u odnosu na prošlu godinu ili za 145.000,00 kuna manje. U ovoj skupini prihoda evidentirana je komunalna naknada ,komunalni doprinos i uplate građana za sufinanciranje izgradnje komunalne infrastrukture.

**5.Kazne i ostali prihodi**

 U ovoj skupini planirani su troškovi prisilne naplate i novčane kazne primjenom Zakona o komunalnom redu.

**6. Prihodi od prodaje nefinancijske imovine**

 Prihodi od prodaje nefinancijske imovine planiraju se ostvariti više za 180.085,00 kn u odnosu na 2016. godinu. U ovoj skupini prihoda planirana je prodaja građevinskog zemljišta u Poslovnoj zoni Sjever i zoni Istok u Ludbregu,prodaja zemljišta ispod „Črn-bela“ i društvenog doma u Selniku.

**7. Primici od financijske imovine i zaduživanja**

 Primici od financijske imovine i zaduživanja planirani su u iznosu od 3.500.000,00 kuna,od čega 1.400.000,00 kuna za okvirni kredit za likvidnost od Zagrebačke banke d.d. i 2.100.000,00 kuna robni kredit dobavljača za energetsku uslugu-izgradnja LED rasvjete.

 U strukturi prihoda dominantnu ulogu imaju porezni prihodi koji u ukupnim prihodima učestvuju sa 34,99 %,zatim slijede pomoći sa 27,07%, prihodi administrativnih pristojbi i po posebnim propisima sa 15,04 %,prihodi od prodaje nefinancijske imovine sa 11,37%, prihodi od financijske imovine i zaduživanja sa 8,43%, prihodi od imovine sa 3,05 % i ostali prihodi sa 0,05%.

- 4 -

**II I Z D A C I**

 Ukupni izdaci Proračuna Grada Ludbrega za 2017. godinu iznose

39.724.196,00 kn i u ravnoteži su sa planiranim prihodima . U izdatke proračuna uključen je i planirani manjak prihoda iz 2016.godine u iznosu od 1.800.000,00 kuna.

 Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, športa, turizma, humanitarnih i socijalnih pomoći do javnih potreba u gospodarstvu i poljoprivredi.

 Za program javnih potreba u području gospodarstva i poljoprivrede za

2016. godinu izdvojeno je 11.186.500,00 kn, dok je za program javnih potreba u društvenim i srodnim djelatnostima na području Grada Ludbrega izdvojeno 17.255.996,00 kuna.

 Pored ovih izdataka proračunom se osiguravaju sredstva za podmirenje funkcionalnih izdataka Gradskog vijeća, upravnih odjela i sredstva za rad Mjesnih odbora.

 Sredstva za zaposlene ,materijalne i ostale izdatke planiraju se zadržati na razini 2016. godine što znači da će biti realno niža te se zahtijevaju od svih korisnika mjere racionalizacije i štednje.

 Planirana sredstva za financiranje dječjih vrtića i prosvjete iznose ukupno 3.679.400,00 kn što iznosi 25,32% % svih poreznih prihoda Grada Ludbrega.

 Prema Zakonu o vatrogastvu izdvojeno je više od 2,3 % od proračunske osnovice prihoda proračuna 2017.godine ili 350.000,00 kuna za djelatnost vatrogastva što je više od zakonske obveze.

 Zbog ograničenih sredstava nije bilo moguće zadovoljiti sve javne potrebe

u društvenim djelatnostima kao i druge korisnike Proračuna Grada, stoga Gradonačelnik apelira na udruge i sve korisnike Proračuna da sa raspoloživim sredstvima zadrže kvalitetu i sadržaje svojih programa te da vlastitim angažmanom i prijavom na natječaje resornih ministarstava i fondova EU pokušaju osigurati dodatna sredstva.